**Martonvásár Városi Közszolgáltató
Nonprofit Kft.**

**Brunszvik-Beethoven Közösségi Ház és Könyvtár**

**Martonvásári Városi Könyvtár
2024. évi munkaterve**

2462 Martonvásár, Szent László út 2.

Vezető: Tóth Balázs Károly

Martonvásár, 2024. január 26.

Martonvásár,

 vezető

Martonvásár,

 fenntartó

**A Martonvásári Városi Könyvtár 2024. évi munkaterve**

1. **Rövid összefoglaló a Martonvásári Városi Könyvtár 2024. évi munkatervéhez**
	1. **tervezett eredmények és trendek**

*Az év folyamán könyvtár igyekszik a könyvtári szolgáltatások lehető legszélesebb körét nyújtani, a könyvtárhasználók és használatok számát növelni. Ebben segítséget nyújt, de egyben jelentős kihívást jelent a 2020-ban létrehozott oktatóterem hasznos szakmai tartalommal való működtetése, oly módon, hogy erősítse a város és a térség közoktatási intézményei és a könyvtár közötti kapcsolatot. Tervezzük a dokumentum állomány további növelését.*

 **tárgyévi innovációk, innovatív lépések**

*A tárgyévben jelentősebb innovatív lépés a könyvtári oktatóterem működtetése, a pályázati vállalások szerint, minél tartalmasabb szakmai programmal.*

* 1. **az eredményeket jelentősen befolyásoló várható (pozitív vagy negatív) körülmények***Az eredményeket jelentősen befolyásoló körülményváltozással a tárgyévben nem számolunk.*
1. **Stratégiai célok végrehajtása**
	1. **az intézményi stratégiai célok időarányos teljesülése a tárgyévi munka által**

*A könyvtár elsődleges stratégiai célja, hogy az intézménynek az oktatási intézményekhez történt közelebb költöztetésével, minél nagyobb számban tegyük könyvtárhasználóvá, olvasóvá a 18 év alatti korosztályt és szüleiket, családjukat oly módon, hogy akár személyre szabott szolgáltatásokkal motiváljuk őket. A tárgyévben ezen a téren jelentős eredményeket tervezünk elérni, a könyvtári oktatóterem szolgáltatásai, lehetőségei ezt a csoportot célozzák meg.*

* 1. **a pályázati tevékenység támogaja-e a stratégiai célok teljesülését?**

*A fenti célcsoportok**könyvtárhasználatának növelését célozza meg az EFOP-4.1.8-16-2017-00093 számú „Éld át, tanuld másképp, fejlődj könnyedén a megújult könyvtárban” elnevezésű pályázat keretében 2020 elejére elkészült, nagyszámú oktatási célú IKT eszközzel felszerelt könyvtári oktatóterem. A tárgyévben az oktatóterem intenzív használatát tervezzük.*

1. **Szervezet**

 *A tárgyévben a települési kulturális ellátás – ezen belül a Könyvtár működtetése is – közszolgáltatási feladatellátási szerződés keretében a 100%-os önkormányzati tulajdonú Martonvásár Városi Közszolgáltató Nonprofit Kft. feladata. A Könyvtár a gazdasági társaság szervezeti felépítésében a Kulturális Iroda, azon belül a Közgyűjteményi Csoport keretében végzi tevékenységét. Hivatalos elnevezése jelenleg Martonvásári Városi Könyvtár, szakmai besorolása Martonvásár Város települési könyvtári feladatait ellátó települési közművelődési nyilvános közkönyvtár. A szervezeti felállásban történő változtatás 2024-ben nincsen tervbe véve.*

1. **Infrastruktúra**
	1. **fizikai terek állapotának változása**

*A könyvtár épülete és helyiségei 2019 folyamán kerültek kialakításra, illetve felújításra, a tárgyévben ezen a téren változást nem tervezünk.*

* 1. **infokommunikációs (IKT) eszközpark állapotának változása**

*A korábbi évek pályázati lehetőségeinek köszönhetően a könyvtár IKT eszköz ellátottsága átlagon felüli, ezért ezen a területen fejlesztést nem tervezünk, a forrásokat a karbantartásra összpontosítjuk.*

* 1. **egyéb infrastruktúra**

*A tárgyévben ezen a területen fejlesztést nem tervezünk.*

1. **Gyűjteményi tervek**
	1. **gyűjteményelhelyezés és gyűjteményfejlesztés**

*A könyvtári dokumentum állomány bővítésére a tárgyévben mintegy 1millió 200 ezer forint forrást szánunk, és az időszaki kiadványok vásárlása mellett mintegy 400 új dokumentum beszerzését tervezzük elsősorban a gyermek, ifjúsági és felnőtt szépirodalom területén.*

* 1. **gyűjteményfeltárás**

*A könyvtári dokumentumok nyilvántartása a Szikla integrált könyvtári rendszerben történik. A tárgyévi gyarapodás tekintetében továbbra is 100 %-os teljességű feldolgozottságra törekszünk.*

**állományvédelem**

*Állományvédelmi beavatkozást a tárgyévben nem tervezünk.*

* 1. **digitalizálás**

*A könyvtárban digitalizálási tevékenységet nem tervezünk.*

1. **Szolgáltatások (változások, trendek)**
	1. **célcsoportok számára (gyermekek, hátrányos helyzetűek, nemzetiségek, zenét kedvelők stb.) kialakított szolgáltatások eredményei**

*Az olvasók korbeli megoszlását vizsgálva a legjelentősebb réteget a gyerekek, gyerekes családok, nyugdíjasok képezik. Könyvtárunk esetében az aktív korúak az országos arány felett képviseltetik magukat a könyvtár látogatói között. A tárgyévben törekszünk arra, hogy ez a pozitív tendencia tovább erősödjön, a diákok mellett még több gyermekes szülő illetve család válassza programnak a könyvtár felkeresését. A könyvtári állomány gyarapítását ennek megfelelően tervezzük.*

* 1. **helyben elérhető szolgáltatások**

*Továbbra is működtetjük a könyvtári dokumentumok kölcsönzését – továbbra is kiterjesztve a kurrens időszaki kiadványokra is − és a népszerű reprográfiai szolgáltatást. A tárgyévben is a könyvtár ad otthont a Központi Informatikai Fejlesztési Ügynökség által koordinált, a lakosság digitális képességeit erősítő, esélyegyenlőséget célzó Digitális Jólét Program Pontjának. A használók rendelkezésére fognak állni a programban biztosított IKT eszközök, valamint a könyvtárnak a korábbi hasonló célú pályázata keretében beszerzett saját személyi számítógépei.*

* 1. **távolról elérhető szolgáltatások**

*A könyvtár esetében távolról elérhető szolgáltatás megindítását a tárgyévben nem tervezzük.*

* 1. **közösségi szolgáltatások: rendezvények, klubok, képzések, kiállítások**

 *2024-ben is folytatjuk az iskolásoknak tartott könyvtárhasználati foglalkozásokat, oktatótermi foglalkozásokkal. Helyet fogunk biztosítani az integrált kulturális intézmény Közművelődési csoportja által szervezett rendezvényeknek, a Martonvásári Olvasókör találkozóinak. A könyvtári rendezvények terén személyes megjelenést nem igénylő, kis költségvetésű irodalmi témájú kvízjátékokat tervezünk.*

* 1. **online felületek (honlap, közösségi média)**

*2024-ben tovább működtetjük a könyvtár Facebook oldalát.*

1. **Minőségirányítás**

*A könyvtárban a minőségirányítás területén változást nem tervezünk a tárgyévben.*

1. **Tudományos kutatás és kiadványok**

 *A tárgyévben önálló kutatást nem tervezünk, kutatási együttműködésben való részvételre megkeresés esetén lehetőség lehet, amennyiben a kapacitásaink lehetővé teszik azt. Kiadvány megjelentetését 2024-ben nem tervezi könyvtárunk.*

1. **Partnerségi együttműködések**
	1. **kiemelt téma: könyvtári, közgyűjteményi, közművelődési, közoktatási együttműködés és az önkéntesség**

*Törekszünk a kulturális és oktatási terület helyi és térségi intézményeivel történő szakmai együttműködésre.*

1. **PR/marketing/kommunikáció tervek**
	1. **a könyvtár megjelenése médiumokban**

*A helyi lapban a könyvtár szolgáltatásait bemutató, a könyvtárhasználatra motiváló írások megjelentetését tervezzük. A könyvtárat érintő információkat a város honlapján és a könyvtár Facebook oldalán tesszük közzé.*

* 1. **lépések az intézményről alkotott kép pozitív formálásához (pl. arculat, kommunikáció)**

*A könyvtárról alkotott pozitív képet a tárgyévben az igénybe vehető szolgáltatásokról nyújtott minél szélesebb körű kommunikációval, illetve a szolgáltatások gyors és a lehető legnagyobb olvasói elégedettséget kiváltó módon történő nyújtásával igyekszünk pozitívan formálni, ezzel is erősítve a településen élők komfortérzetét.*

**11. Összefoglaló a vármegyei hatókörű városi könyvtár által**

* 1. **a vármegye területén működő könyvtárak együttműködésének szervezésével kapcsolatos tevékenységének intézményre gyakorolt pozitív hatásairól** *A megye könyvtárai közötti szakmai együttműködés előnyeit könyvtárunk a tárgyévben is igyekszik kihasználni.*

b. **könyvtár tevékenységét segítő 2024-ben nyújtandó szolgáltatásairól**
*A megyei könyvtár folyamatos, naprakész tájékoztatására, módszertani tanácsaira a tárgyévben is számítunk.*

**12. Az energiaválság okozta változásokról**

**a. Hogyan befolyásolja a könyvtári szolgáltatásokat és az intézmény nyitva tartását az energiaárak megnövekedése a 2024-es évben?**

*Energiatakarékossági okokból működést és szolgáltatásokat korlátozó intézkedéssel nem számolunk.*

* 1. **Az egyes kulturális intézmények működését érintő veszélyhelyzeti szabályokról szóló 469/2022. (XI. 21.) Korm. rendelet rendelkezéseivel összhangban milyen fenntartói és intézményi intézkedések történtek a könyvtár szakmai működésére vonatkozóan?**

*A könyvtár szakmai működését érintő intézkedés fenntartói és intézményi szinten a 2024 évre nem történt.*